

**ประกาศองค์การบริหารส่วนตำบลเฉลียง**

**เรื่อง การจัดให้มีระบบขอรับและให้ข้อมูลข่าวสาร**

**……………………………………………………….**

 อาศัยความตามพระราชบัญญัติข้อมูลข่าวสาร พ.ศ. ๒๕๔๐ มาตรา ๙ หน่วยงานของรัฐต้องจัดให้มีข้อมูลข่าวสารให้ประชาชนเข้าตรวจดูได้ นั้น

เพื่อให้การดำเนินการดังกล่าวเป็นไปด้วยความเรียบร้อย อาศัยอำนาจตามพระราชบัญญัติข้อมูลข่าวสารของราชการ พ.ศ. ๒๕๔๐ จึงขอให้ดำเนินการ ดังนี้

๑. การขอรับข้อมูลข่าวสาร ตามหลักและวิธีการ ดังนี้

๑.๑ ยื่นคำร้องเพื่อแจ้งความต้องการในการรับข้อมูลข่าวสาร ณ ศูนย์ข้อมูลข่าวสาร สำนักปลัดองค์การบริหารส่วนตำบลเฉลียง

๑.๒ เจ้าหน้าที่ผู้รับผิดชอบตรวจสอบเอกสารพร้อมลงรับเอกสาร

๑.๓ หัวหน้าสำนักปลัดตรวจสอบคำขอตามพระราชบัญญัติข้อมูลข่าวสาร

๑.๔ ปลัดองค์การบริหารส่วนตำบลพิจารณาคำขอข้อมูลข่าวสาร

๑.๕ ส่งเรื่องให้คณะผู้บริหารอนุมัติ

๑.๖ แจ้งผลการดำเนินการ

 ๒. การให้ข้อมูลข่าวสาร จัดให้มีข้อมูลข่าวสารของราชการ ดังนี้

 ๒.๑ ผลการพิจารณาหรือคำวินิจฉัยที่มีผลโดยตรงต่อเอกชน รวมทั้งความเห็นแย้งและคำสั่งที่เกี่ยวข้องในการพิจารณาวินิจฉัยดังกล่าว

๒.๒ นโยบายหรือการตีความที่ไม่เข้าข่ายต้องลงพิมพ์ในราชกิจจานุเบกษา ตามมาตรา ๗ (๔)

๒.๓ แผนงาน โครงการ และงบประมาณรายจ่ายประจำปีของปีที่กำลังดำเนินการ

๒.๔ คู่มือหรือคำสั่งเกี่ยวกับวิธีปฏิบัติงานของเจ้าหน้าที่ของรัฐ ซึ่งมีผลกระทบถึงสิทธิ หน้าที่ของเอกชน

๒.๕ สิ่งพิมพ์ที่ได้มีการอ้างถึงตามมาตรา ๗ วรรค ๒

๒.๖ สัญญาสัมปทาน สัญญาที่มีลักษณะการผูกขาดตัดตอน หรือสัญญาร่วมทุนกับเอกชนในการขัดทำบริการสาธารณะ

๒.๗ มติคณะรัฐมนตรี หรือมติคณะกรรมการที่แต่งตั้งโดยกฎหมาย หรือโดยมติคณะรัฐมนตรี ทั้งนี้ให้ระบุรายชื่อรายงานทางวิชาการ รายงานข้อเท็จจริง หรือข้อมูลข่าวสารที่นำมาใช้ในการพิจารณาไว้ด้วย

๒.๘ ข้อมูลข่าวสารอื่นที่กำหนด

 บุคคลไม่ว่าจะมีส่วนได้เสียเกี่ยวข้องหรือไม่ก็ตาม ย่อมมีสิทธิเข้าตรวจดู ขอสำเนาหรือขอสำเนาที่มีการรับรองถูกต้องของข้อ มูลข่าวสาร

จึงประกาศให้ทราบโดยทั่วกัน

ประกาศ ณ วันที่ ๔ มกราคม พ.ศ. ๒๕๖๒



 (นายวิเชียร วัฒนาประชากุล)

นายกองค์การบริหารส่วนตำบลเฉลียง